		




คำอธิบายเบื้องต้นและตัวอย่าง
[image: ]เกี่ยวกับการเขียนข้อมูลประกอบการเสนอเค้าโครงวิทยานิพนธ์

	คำอธิบายต่อไปนี้เป็นเพียงแนวทางเบื้องต้นในการเขียนเท่านั้น แนวการเสนอเนื้อหาสาระควรสอดคล้องกับธรรมชาติและแบบแผนการวิจัยแต่ละประเภทซึ่งอาจมีเทคนิคการเขียนที่แตกต่างกันได้ และในขั้นนี้ควรเสนอโดยมีรายละเอียดที่ชัดเจน โดยมีส่วนประกอบสำคัญที่ควรนำเสนอในเอกสารเค้าโครงวิทยานิพนธ์ 4 ส่วน คือ ส่วนนำ ส่วนเนื้อหา ส่วนบรรณานุกรม และส่วนภาคผนวก ตามรายละเอียด ดังต่อไปนี้

ก.  ส่วนนำ
	1.	ใบปะหน้าเค้าโครงวิทยานิพนธ์ ประกอบด้วยสาระสำคัญ คือ ชื่อนักศึกษา รหัสนักศึกษา หลักสูตร สาขาวิชา ปีการศึกษาที่ส่ง อาจารย์ที่ปรึกษา ชื่อเรื่องวิทยานิพนธ์ทั้งภาษาไทย และภาษาอังกฤษ
	2.	คำสำคัญ (มีได้หลายคำ) คือ การระบุถึงคำหรือข้อความที่เป็นคำหลักที่สำคัญของการวิจัย ได้แก่ คำที่เป็นเรื่องที่ศึกษา กลุ่มเป้าหมายหรือหน่วยที่ศึกษาและตัวแปรที่ศึกษา โดยระบุทั้งภาษาไทยและภาษาอังกฤษ เช่น รูปแบบการประกันคุณภาพภายใน (Internal Quality Assurance Model) สถานศึกษาเอกชน (Private School)

ข.  ส่วนเนื้อหา
	แบ่งเป็น 3 บท คือ บทนำ วรรณกรรมที่เกี่ยวข้อง และวิธีดำเนินการวิจัย ดังรายละเอียดต่อไปนี้
	บทที่ 1  บทนำ
	1.	ความเป็นมาและความสำคัญของปัญหา 
		ให้กล่าวถึงข้อมูลที่เกี่ยวข้องกับคำสำคัญ หรือตัวแปรและประชากรที่ต้องการศึกษา ได้แก่
			-	หลักการ/ทฤษฎี หรือแนวคิดเชิงทฤษฎี ที่เกี่ยวข้องกับคำสำคัญ หรือตัวแปรและประชากรที่ต้องการศึกษา จากตำรา เอกสารต่าง ๆ  มีอะไรและอย่างไรบ้าง 
			- 	แนวคิดจากผู้เชี่ยวชาญ/การประชุมสัมมนา ที่เกี่ยวข้องกับคำสำคัญ หรือตัวแปรและประชากรที่ต้องการศึกษา
			- 	ผลงานวิจัย จากรายงานการวิจัยที่เกี่ยวข้องกับคำสำคัญ หรือตัวแปรและประชากรที่ต้องการศึกษา
			- 	ข้อมูลเชิงประจักษ์/ข้อเท็จจริง ปรากฏการณ์  รวมทั้งความต้องการของหน่วยงาน จากเอกสารที่เกี่ยวข้อง
			-	และประสบการณ์ของผู้วิจัยที่เกี่ยวข้องกับคำสำคัญ หรือตัวแปรและประชากรที่ต้องการศึกษา
		ข้อมูลทั้งหมดนี้เสนอเฉพาะประเด็นสำคัญที่เกี่ยวข้องกับคำสำคัญ หรือตัวแปรและประชากรที่ศึกษา อันนำไปสู่สภาพที่ทำให้เกิดข้อสงสัยและนำไปสู่คำถามการวิจัย 
		2.	คำถามการวิจัย (ตั้งคำถามตามวัตถุประสงค์)
		ให้ระบุถึง ประเด็นข้อสงสัยหรือคำถามการวิจัยหรือโจทย์ที่ต้องการทราบคำตอบ ควรระบุประเด็นเป็นข้อคำถามอย่างชัดเจน และควรระบุเป็นประเด็นย่อย ๆ ให้ชัดเจน (ถ้ามี) เช่น
			-	รูปแบบการกระจายอำนาจด้านการบริหารงานบุคคลสู่สถานศึกษา ควรเป็นอย่างไร?
			-	ด้านหลักการ  ควรเป็นอย่างไร?  
			-	ด้านเนื้อหาสาระ / ภารกิจ  ควรเป็นอย่างไร?  และ
			-	ด้านขั้นตอนและกระบวนการ  ควรเป็นอย่างไร?
		3.	วัถตุประสงค์ของการวิจัย
		ให้ระบุถึงสิ่งที่ต้องการให้เกิดขึ้นหรือได้รับจากการวิจัย โดยอาจระบุได้ทั้งในข้อความเชิงกระบวนการ(Process) เช่น เพื่อเปรียบเทียบ……….หรือข้อความเชิงผลผลิต (Output) เช่น เพื่อให้ทราบความแตกต่าง…….ซึ่งควรระบุในเชิงผลผลิตของการวิจัยจะดีมากกว่า
		4.	สมมติฐานของการวิจัย
		ให้เขียนข้อความเพื่อคาดคะเนผลการวิจัย ที่ผู้วิจัยเขียนขึ้นจากการได้ศึกษาค้นคว้าข้อมูลต่าง ๆ ที่เป็นเหตุเป็นผล น่าเชื่อถือภายใต้ทฤษฎีและหลักวิชาการมาสนับสนุนข้อความนั้น สมมติฐานของการวิจัยเขียนในรูปประโยคบอกเล่า โดยผู้วิจัยจะต้องเขียนให้สอดคล้องกับวัตถุประสงค์ของการวิจัย และแสดงความสัมพันธ์ระหว่างตัวแปรอิสระกับตัวแปรตาม
		5.	ขอบเขตของปัญหาหรือขอบเขตของการวิจัย
			5.1	ขอบเขตด้านเนื้อหา  คือ การสรุปแนวคิด ทฤษฎี ที่นำมาใช้หรือประยุกต์ใช้ในการวิจัย
			5.2	ขอบเขตด้านตัวแปร คือ การระบุตัวแปรอิสระ และตัวแปรตาม สำหรับงานวิจัยเชิงทดลองที่ใช้วัสดุ อุปกรณ์ในการทดลอง อาจมีหัวข้อวัตถุดิบที่ใช้ในการทดลองแทนการกำหนดประชากร
			5.3	ขอบเขตด้านประชากร/ขอบเขตด้านกลุ่มตัวอย่าง คือ การระบุคุณลักษณะ แหล่งที่อยู่และจำนวนของประชากร
			5.4	ขอบเขตด้านสถานที่และระยะเวลา คือ การระบุสถานที่ที่ใช้ในการวิจัยและระยะเวลาในการดำเนินการวิจัย ตั้งแต่ได้รับอนุมัติเค้าโครงวิทยานิพนธ์หรือชื่อเรื่องการค้นคว้าอิสระ จนกระทั่งดำเนินการเสร็จสิ้น อาจเรียกว่าเป็นขอบเขตด้านพื้นที่วิจัยและระยะเวลาการวิจัยก็ได้
			5.5	กรอบแนวความคิด  คือ การระบุถึงกรอบความคิดในการวิจัย (Conceptual Framework) หรือขอบข่าย หรือประเด็นย่อยของตัวแปร หรือประเด็นที่ศึกษา ว่ามีที่มาจากไหน มีขอบข่ายครอบคลุมเรื่องใดบ้าง อาจเขียนในลักษณะบรรยายเป็นรายการหรือเขียนในรูปแผนผังแสดงความสัมพันธ์ของตัวแปรที่ศึกษา
		6.	นิยามศัพท์เฉพาะ
		คือ การระบุถึงความหมาย หรือนิยามเชิงปฏิบัติการของคำสำคัญ (Keyword) ของการวิจัย ให้ครบทุกคำตามที่ปรากฏในชื่อเรื่อง โดยเฉพาะตัวแปรที่ศึกษา รวมทั้งคำอื่นที่เกี่ยวข้องโดยตรงและจำเป็นต้องกำหนดเป็นการเฉพาะในการวิจัยเรื่องนี้ ถ้าไม่กำหนดแล้วอาจทำให้เกิดความเข้าใจที่แตกต่างกันได้ การกำหนดนิยามในที่นี้ควรระบุถึงการวัดสิ่งนั้นด้วย โดยเขียนให้เห็นถึงความคิดรวบยอดของคำนั้นอย่างชัดเจน
		7.	ประโยชน์ที่คาดว่าจะได้รับ
		คือ การระบุถึงสิ่งที่จะได้รับเมื่อทราบผลการวิจัย หรือ ผลการวิจัยทำให้ได้ประโยชน์อะไร หรือผลการวิจัยทำให้เกิดอะไรขึ้น

		บทที่ 2  
		เอกสารและงานวิจัยที่เกี่ยวข้อง
		นำเสนอสาระสำคัญเกี่ยวกับทฤษฎี แนวคิด และงานวิจัยที่เกี่ยวข้อง คือ
		1.	ทฤษฎี หลักการ หรือแนวคิดเชิงทฤษฎีที่เกี่ยวข้อง คือ การค้นคว้า เรียบเรียง วิเคราะห์ สังเคราะห์ และสรุปเนื้อหาเกี่ยวกับทฤษฎี หลักการ หรือแนวคิดเชิงทฤษฎีที่เกี่ยวข้องคำสำคัญ ตัวแปร และประชากรที่ศึกษา จากตำราเอกสารต่าง ๆ 
		2.	งานวิจัยที่เกี่ยวข้อง คือ การเรียบเรียง สรุป และนำเสนองานวิจัยที่เกี่ยวข้องกับตัวแปรและประชากรที่ศึกษา โดยเสนอทั้งงานวิจัยภายในประเทศและต่างประเทศ


		บทที่ 3  วิธีดำเนินการวิจัย
		นำเสนอเนื้อหาสาระเกี่ยวกับวิธีดำเนินการวิจัย คือ
		1.	ขั้นตอนดำเนินการวิจัย  คือ การระบุถึงขั้นตอน กระบวนการและกิจกรรมในการวิจัยว่ามีกี่ขั้นตอน แต่ละขั้นตอนมีกิจกรรมอะไรบ้าง อาจเขียนทั้งรูปความเรียง แล้วสรุปเป็นแผนภาพก็ได้
		2.	ประชากรและกลุ่มตัวอย่าง คือ การระบุถึงประชากรและกลุ่มตัวอย่างในการวิจัยโดยละเอียดว่าเป็นใคร อยู่ที่ไหน จำนวนเท่าไหร่ โดยอาจระบุเป็น
			2.1	การกำหนดขนาดกลุ่มตัวอย่าง ว่ามีวิธีการกำหนดจำนวนกลุ่มตัวอย่างอย่างไร
			2.2	การเลือกกลุ่มตัวอย่าง ว่าได้กลุ่มตัวอย่างมาด้วยวิธีใด หรือสุ่มมาด้วยวิธีใด มีขั้นตอนอย่างไร
		3.	เครื่องมือที่ใช้ในการวิจัย
			3.1	ชนิดของเครื่องมือที่ใช้ในการวิจัย คือ การระบุว่าเครื่องมือที่ใช้ในการวิจัยเป็นชนิดใดบ้าง มีแต่ละชนิดมีลักษณะอย่างไร  เป็นต้น
			3.2	การสร้างหรือพัฒนาเครื่องมือที่ใช้ในการวิจัย คือระบุว่าดำเนินการอย่างไร? มีการตรวจสอบคุณภาพของเครื่องมืออย่างไร  เป็นต้น
		4.	การเก็บรวบรวมข้อมูล คือ การระบุถึงขั้นตอนการเก็บรวบรวมข้อมูลว่าดำเนินการอย่างไร
		5.	การวิเคราะห์ข้อมูล คือ การระบุถึงการจัดกระทำเกี่ยวกับข้อมูลที่รวบรวมมาได้ว่าทำอย่างไรบ้าง และใช้สถิติใดในการวิเคราะห์ข้อมูล
		6.	การนำเสนอผลการวิจัย  คือ การกล่าวถึงแนวทางการนำเสนอผลการวิจัยว่าจะเสนอผลการวิจัยอย่างไร แบ่งเนื้อหาอย่างไร หรือมีรูปแบบการนำเสนอย่างไร เป็นต้น

ค.	ส่วนบรรณานุกรม
		เป็นการเสนอรายการเอกสารที่ใช้อ้างอิงในเค้าโครงวิทยานิพนธ์ / การค้นคว้าอิสระทั้งหมด โดยเขียนตามรูปแบบที่กำหนดในคู่มือการจัดทำวิทยานิพนธ์

ง.	ส่วนภาคผนวก
		เป็นการเสนอข้อมูลประกอบของเค้าโครงวิทยานิพนธ์ / การค้นคว้าอิสระ  ได้แก่ ปฏิทินปฏิบัติการทำวิทยานิพนธ์ และข้อมูลอื่นๆ ที่เห็นว่านำมาประกอบแล้วจะทำให้เค้าโครงวิทยานิพนธ์ชัดเจนมากขึ้น(ซึ่งอาจมีหรือไม่ก็ได้)

หมายเหตุ :  การเขียนสาระสำคัญให้คำนึงถึง ความตรง  ความชัดเจน  ความน่าเชื่อถือ  ความคงเส้นคงวาหรือความสอดคล้องกันของเนื้อหา  และความเหมาะสมกับระดับการศึกษา ด้วย

ชื่อเรื่องและเค้าโครงวิทยานิพนธ์[footnoteRef:1] [1:  หมายเหตุ :  ให้นักศึกษาเขียนสาระสำคัญของการวิจัยตามลำดับหัวข้อต่อไปนี้  แนบเสนอประกอบไปกับคำร้องขอสอบเค้าโครงวิทยานิพนธ์ (บว.7) และควรเขียนสาระสำคัญโดยสรุปและสั้นกระชับ ทั้งนี้การวิจัยบางประเภทอาจไม่จำเป็นต้องเขียนครบทุกหัวข้อก็ได้ขึ้นอยู่กับธรรมชาติของการวิจัยประเภทนั้น] 

มหาวิทยาลัยรราชภัฏพระนครศรีอยุธยา

ชื่อนักศึกษา											
รหัสนักศึกษา										
หลักสูตร											
สาขาวิชา											
ปีการศึกษาที่ส่ง										
อาจารย์ที่ปรึกษา										
ชื่อเรื่อง (ไทย)	
											
											
											
ชื่อเรื่อง (ภาษาอังกฤษ)	
											
											
											
คำสำคัญ (Keywords)		
											
											




บทที่ 1  
บทนำ [footnoteRef:2] [2:  เขียนตามรูปแบบการพิมพ์วิทยานิพนธ์ / การค้นคว้าอิสระในคู่มือการจัดทำวิทยานิพนธ์และการค้นคว้าอิสระ] 


1.1  ความเป็นมาและความสำคัญของปัญหา (โดยย่อ) 
																								

1.2  คำถามการวิจัย หรือประเด็นการวิจัย (Research Questions)
																								

1.3  วัตถุประสงค์ของการวิจัย
																								

1.4  สมมุติฐานการวิจัย
																								

1.5  ขอบเขตของการวิจัย
																								

1.6  นิยามศัพท์เฉพาะ
																								

1.7  ประโยชน์ที่คาดว่าจะได้รับ
																								

บทที่ 2
เอกสารและงานวิจัยที่เกี่ยวข้อง[footnoteRef:3] [3:  ขึ้นบทใหม่ให้ขึ้นหน้าใหม่ตามแบบการจัดทำวิทยานิพนธ์และการค้นคว้าอิสระ] 


																																				
																																				
																																				
																																				
																																				
																																				
																																				
																																				


บทที่ 3
วิธีดำเนินการวิจัย

3.1  ขั้นตอนดำเนินการวิจัย
												
												

3.2  ประชากรและกลุ่มตัวอย่างที่ใช้ในการวิจัย
												
												

3.3  เครื่องมือที่ใช้ในการวิจัย 
												
												

3.4  การเก็บรวบรวมข้อมูล
												
												

3.5  การวิเคราะห์ข้อมูล
												
												

3.6  การนำเสนอผลการวิจัย
												
												



บรรณานุกรม[footnoteRef:4] [4:  ขึ้นหน้าใหม่ตามแบบการจัดทำวิทยานิพนธ์และการค้นคว้าอิสระ] 


												
																																				
																																				




















ภาคผนวก

ปฏิทินปฏิบัติการทำวิทยานิพนธ์ / การค้นคว้าอิสระ
												
																																				
												

ข้อมูลอื่นๆ (ถ้ามี)
												
																																				
																																				


image1.jpeg




